text: Politiet undersøger natlig bilbrand i industrikvarter
  04 januar 2018 kl. 04.40
  Natten til torsdag udbrændte en personbil efterladt i vejkanten i et industrikvarter i Haderslev. Politiet betragter branden som påsat.
  Branden blev anmeldt klokken 03.51 - og da brandmandskab fra Falck i Haderslev nåede frem, var bilen omspændt af flammer og næsten udbrændt.
  Henrik Sønderskov, vagtchef Syd- og Sønderjyllands Politi,: "Den var efterladt uden nummerplader - og vraget er endnu for ophedet til, at vi kan tjekke stelnummer. "
  Den brændende personbil stod i vejsiden på H.C. Østedsvej nær Niels Bohrsvej i et industriområde i den nordøstlige udkant af Haderslev. Der er tale om en mindre bil af mærket Toyota.
  - Vi har endnu ingen anmeldelser om en stjålen bil - og heller ikke om anden kriminalitet, hvor den nu udbrændte bil kan være anvendt. Den var efterladt uden nummerplader - og vraget er endnu for ophedet til, at vi kan tjekke stelnummer. Vi hører gerne fra folk, der har set - eller ved - noget, siger vagtchef Henrik Sønderskov, Syd- og Sønderjyllands Politi, torsdag morgen til TV SYD.
  I forbindelse med bilbrand på H.C.Ørstedsvej i Haderslev kl. 0351 søger vi vidner, der er tale om en mindre personbil af mrk. Toyota uden reg.nr.  Ring 114 såfremt du har oplysninger til os.   #politidk
  
  